Държавен вестник, бр. 42, 2014 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  42
(4) При постъпили в рамките на срока за 
набиране на проектни предложения над 500 
броя проектни предложения ръководителят 
на управляващия орган може да разреши 
оценката да се извърши в срок до 120 дни 
от издаването на заповедта по чл. 15, ал. 1.
(5) В случаите на предварителен под-
бор оценката на концепциите за проектни 
предложения се извършва в срок до 30 дни 
от издаването на заповедта по чл. 15, ал. 7.
Чл. 20. (1) Оценката на административ-
ното съответствие и допустимостта може да 
бъде извършвана от членовете на оценител-
ната комисия и/или от помощник-оценители. 
(2) Когато се установи липса на документи 
и/или несъответствие с критериите за ад-
министративно съответствие и допустимост, 
комисията писмено изисква кандидатът да 
представи липсващите документи и тези 
за отстраняване на несъответствието, като 
определя срок за представянето им, не по-
кратък от 5 работни дни. При необходимост 
от повторно изискване на същите документи 
управляващият орган може да определи и 
по-кратък срок за тяхното представяне.
(3) Кандидатът няма право да представя 
на комисията други документи освен липс-
ващите и тези за отстраняване на несъответ-
ствията. Представянето на тези документи не 
може да води до подобряване на качеството 
на проектното предложение и до нарушаване 
на принципите по чл. 1, ал. 2 и чл. 10.
(4) След приключване на оценката на адми-
нистративното съответствие и допустимостта 
на страницата на съответната програма и на 
портала по чл. 7, ал. 1 се публикува списък 
с предложените за отхвърляне на този етап 
на оценка проектни предложения с посочени 
основания за това. 
(5) Кандидатите, чиито проектни пред-
ложения са предложени за отхвърляне от 
оценителната комисия, могат да подадат 
писмени възражения срещу предложението 
за отхвърлянето им пред ръководителя на 
управляващия орган в срок до 7 работни дни 
от деня, следващ датата на публикуване на 
списъка по ал. 4.
(6) Възражение може да се подава само 
срещу предложението на оценителната коми-
сия за отхвърляне на съответното проектно 
предложение на етап оценка на администра-
тивното съответствие и допустимостта.
(7) С подаване на възражението не могат 
да се представят нови документи, които не 
са били част от първоначално представеното 
проектно предложение и/или допълнени по 
реда на ал. 2. 
(8) Ръководителят на управляващия ор-
ган определя със заповед лица, които да 
извършват проверка за основателността на 
получените по реда на ал. 5 възражения. В 
проверката не могат да участват лица, които 
са участвали в първоначалната оценка на 
проектните предложения.
(9) Лицата по ал. 8 трябва да притежават 
необходимата квалификация и професионал-
на компетентност за изпълнение на задачите и 
да отговарят на изискванията по чл. 18, ал. 2 
и 3. На лицата по ал. 8 се осигурява достъп 
до цялата документация по възражението.
(10) След приключване на проверката на 
получените възражения лицата по ал. 8 из-
готвят писмено становище до ръководителя 
на управляващия орган и до председателя 
на оценителната комисия за основателността 
на всяко от възраженията.
(11) Въз основа на списъка по ал. 4 и по-
лучените по него възражения и становищата 
по ал. 10 ръководителят на управляващия 
орган се произнася по основателността на 
всяко възражение, като може да изиска от 
оценителната комисия допълнително стано-
вище по отделните възражения.
(12) В случай че ръководителят на упра-
вляващия орган прецени, че дадено възра-
жение е основателно, съответното проектно 
предложение се връща в оценителния процес 
на етап техническа и финансова оценка.
(13) Управляващият орган уведомява 
писмено кандидатите за резултатите от 
разглеждането на техните възражения в 
срок до 20 работни дни след изтичането на 
срока по ал. 5.
Чл. 21. (1) Техническата и финансова-
та оценка на проектните предложения се 
извършва най-малко от двама членове на 
комисията, независимо един от друг, като 
те могат да бъдат подпомагани от помощ-
ник-оценители.
(2) Окончателната оценка е средноарит-
метично от двете оценки по ал. 1. При раз-
лика между двете оценки от повече от 20 
на сто от максималната възможна оценка 
председателят на комисията възлага оценя-
ването на трето лице – член на комисията 
с право на глас. Окончателната оценка е 
средноаритметично от оценката на третото 
лице и по-близката до неговата от първите 
две оценки. Окончателната оценка се офор- 
мя от оценката на третия оценител само в 
случаите, когато тя е средноаритметично от 
оценките на другите двама.
(3) Когато едната оценка е под прага по 
чл. 11, ал. 1, т. 3, а другата оценка – над 
него или равна на него, председателят на 
комисията възлага оценяването на трето 
лице – член на комисията с право на глас. 
Окончателната оценка е средноаритметич-
но от оценката на третото лице и сходната 
с неговата по отношение на праговете от 
първите две оценки.